Kudoriškis

Kudoriškis – viensėdis Anykščių rajono savivaldybėje, 4 km į pietryčius nuo Skiemonių, prie kelio . Ribojasi su Voversių, Ožionių, Gurapolio kaimais. Priklauso Skiemonių seniūnaitijai (nuo 2009 m.).

Istorija

Iki 1863 m. Kudoriškis priklausė Skiemonių filijai, 1863–1926 m. – Alantos (Molėtų raj.) parapijai, nuo 1926 m. iki šiol priklauso Skiemonių parapijai. Kapinių nebuvo.

1923 m. viensėdyje buvo 2 sodybos – 21 gyventojas. Tarpukaryje Kudoriškyje didžiausius žemės plotus valdė Eleonora Katinienė ir Adelė Karvelienė – 53,75 ha žemės. Po Antrojo pasaulinio karo iš Kudoriškio buvo ištremti į Sibirą 4 asmenys. 1949 m. viensėdis buvo įjungtas į „Kibirkšties“ kolūkį, vėliau iki 1992 m. priklausė Skiemonių kolūkiui, kol šis iširo.

Kudoriškio kaime prie kelio į Remeikius pastatytas monumentas – metalinis kryžius ant postamento, sumūryto iš lauko akmenų. Jis žymi vietą, kur 1945 m. liepos 12 d.išduoti žuvo penki Kirvio būrio partizanai ir jų vadas Bronius Ilgutis (kiti – Jonas Bobelis, Jonas Drazdūnas, Vytautas Grigas, Antanas Grigas, Jonas Juknevičius).

Gyventojai

Žymūs žmonės
 Teofilius Matulionis (1873–1962), arkivyskupas, gimęs Kudoriškyje. Gimtinė pažymėta kryžiumi (2000 m.). Paskelbus T. Matulionį palaimintuoju, šis kryžius perkeltas į kitą vietą prie vieškelio, o sodybvietė paženklinta nauja ąžuoline skulptūrine kompozicija su kryžiumi centre (autorius – skulpt. Tauras Česnulevičius, 2017 m.).  Šalia įrengta automobilių stovėjimo aikštelė, informacinis stendas.

Galerija

Šaltiniai 

 

Anykščių rajono savivaldybės gyvenvietės